মার্কিনিয়োস ২০১৩ সাল আন্তর্জাতিক পর্যায়ে ব্রাজিল জাতীয় দলের হয়ে অভিষেক করেন। এরপূর্বে, তিনি ব্রাজিলের অনূর্ধ্ব-১৭, অনূর্ধ্ব-২১ এবং অনূর্ধ্ব-২৩ দলের সদস্য ছিলেন। তিনি অনূর্ধ্ব-২১ দলের হয়ে খেলার সময় ২০১৪ তুলোন টুর্নামেন্ট জয়লাভ করেছেন। তিনি ২০১৫ কোপা আমেরিকা এবং ২০১৬ কোপা আমেরিকার মতো প্রতিযোগিতায় ব্রাজিলের প্রতিনিধিত্ব করেছেন। এছাড়াও তিনি ২০১৬ সালের অলিম্পিকে স্বর্ণ পদকজয়ী একজন খেলোয়াড়।